b'\n_START_ARTICLE_\n\xc3\x98ystein Stene\n_START_SECTION_\nBakgrunn og virke\n_START_PARAGRAPH_\n\xc3\x98ystein Stene er utdannet cand.philol. med hovedfag i litteraturvitenskap fra Universitetet i Bergen. Fra 2006 har han v\xc3\xa6rt f\xc3\xb8rstelektor ved Statens Teaterh\xc3\xb8gskole p\xc3\xa5 Kunsth\xc3\xb8gskolen i Oslo._NEWLINE_Fra 1993-1995 laget han tegnseriestripen Thales fra Milet i Morgenbladet, samlet og utgitt p\xc3\xa5 Universitetsforlaget i 1996. Hans kortfilmer har v\xc3\xa6rt vist p\xc3\xa5 mer enn 20-talls filmfestivaler i inn- og utland, og Pyramiden mottok juryens hovedpris p\xc3\xa5 den russiske KROK-festivalen i 2006. _NEWLINE_Hans romaner preges av sterke fortellerstemmer og en insisterende subjektivitet, karakterene fors\xc3\xb8ker \xc3\xa5 virkeliggj\xc3\xb8re ulike ekstreme eksistensielle prosjekter. Samtidig griper romanene inn i hverandre, hovedkarakteren fra Ventemesteren er bikarakteren i Skamb\xc3\xa6reren og Nekromantikeren og vice versa, b\xc3\xb8kene utfordrer slik hverandres p\xc3\xa5stander.'